उल्लेखनीय है कि सीमा सिंह एक ऐसी अदाकारा हैं, जिन्होंने भोजपुरी सिने जगत में अपनी अलग छवि बनाई हैं. उनके बारह वर्ष के करियर में उन्होंने हर प्रकार के किरदार को जिया है. सीमा ने बतौर मुख्य नायिका से लेकर चरित्र अभिनेत्री तक भूमिका से दर्शकों का दिल जीता है, मगर ज्यादा लोकप्रियता उन्हें बतौर आइटम डांसर व आइटम गर्ल के रूप में मिली है. उन्होंने अब तक भोजपुरी फिल्मों के लगभग 600 गानों में आइटम डांस किया है. कई वर्षों तक उन्हें बेस्ट आईटम गर्ल का अवार्ड भी मिला है. भोजपुरी फिल्म चोरवा बनल दामाद में सीमा सिंह पावर स्टार पवन सिंह की नायिका (हिरोइन) भी रही हैं. बहुत सी भोजपुरी फिल्मों में हास्य अभिनेत्री के रूप में भी अपनी अमिट छाप छोड़ी हैं. इतना ही नहीं साउथ की फिल्मों, बांग्ला फिल्म, हिंदी फिल्म में भी आइटम डांस पर मनमोहक ठुमका लगा चुकी हैं. देश – विदेश में बहुत से शो कर चुकी हैं. भोजपुरी के कई टीवी चैनल पर भी समय समय पर अपनी उपस्थिति दर्ज कराती रहती हैं. इन दिनों वे प्रदीप पांडेय चिंटू की पहली भोजपुरी फिल्म जीना तेरी गली की सीक्वल जीना तेरी गली में 2 की शूटिंग में व्यस्त हैं.